Cuneiform Tablet Kt 94/k 1445 (AKT 6a 142)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šur-ma a-na i-dí-a-bi₄-im en-na-nim i-na-aḫ-DINGIR a-dí-da en-um-a-šùr a-lá-ḫi-im ù a-mur-IŠTAR qí-bi-ma AN.NA-ki ù TÚG.ḪI-tù-a iš-tù ILLAT-at DUMU a-ni-nim i-li-kà-ku-nu-tí i-na qé-er-bi₄-im KÙ.BABBAR mì-ma ú-lá tù-šé-bi₄-lá-nim a-ḫu-ú-a be-lu-a a-tù-nu ṭup-pé-e-a ḫa-ru-mu-tim am-ra-ma i-na DAM.GÀR-ri-a ša ta-na-ṭá-lá-ni a-šar nam-gu₅-ri-im nam-am-gi₅-ra a-šar u₄-MU-e ša-kà-nim šu-uk-na-ma KÙ.BABBAR-pì qá-ri-ba-nim u₄-ma-kál ú ší-na u₄-me-e ku-ša-ḫi-ku-nu ez-ba-ma ba-ab-tí za-ki-a-nim 8 ma-na KÙ.BABBAR iš-tí tù-um-li-a-i-im 2 ma-na.TA KÙ.BABBAR ù 80 na-ru-uq ŠE-am mì-iš-lúm ŠE-um mì-iš-lúm GIG ṣí-ib-tám i-na ša-tim ú-ṣa-ba-am iš-tù MU.4.ŠÈ KÙ.BABBAR-pì ú-kà-al 1 ma-na iš-tí šu-pu-na-aḫ-šu 20 na-ru-uq ŠE-am i-na ša-tim ú-ṣa-ba-am mì-šu ša a-na kur-ub-IŠTAR DUMU a-lá-ḫi-im tap-pá-i-a KÙ.BABBAR ṣí-ba-sú ù ší-im ŠE-im KÙ.BABBAR ša ṣí-ba-tí-šu ša tù-um-li-a-i-im i-li-kà-šu-ni-ma i-a-tí lá i-li-kà-ni a-ḫu-ú-a a-tù-nu iš-tí tù-um-li-a-i-im nam-am-gi₅-ra-ma KÙ.BABBAR qá-tí le-qé-a-nim ṣí-ba-tim ú-lá ḫa-áš-ḫa-ku ú-lá iš-tí ma-ma-an nam-gi₅-ra-ma KÙ.BABBAR ší-im-tí le-qé-a-nim-ma tù-um-li-a-i-um šu-a-tí li-zi-iz be-lu-a a-tù-nu a-na u₄-mu-ú e-ṭá-ri-im eṭ-ra-ni šu-ma a-dí-da a-mì-ša-am i-tal-kam iḫ-da-ma iš-tí <gap> ṣú-ḫa-ri-a ṭù-ur-da-ni <gap> <gap>-ba-ni me-eḫ-ra-tim <big_gap> be-lu-ú-a a-tù-nu a-na u₄-mu-ú e-ṭá-ri-im eṭ-ra-ni